NOTĂ DE FUNDAMENTARE

|  |
| --- |
| Secțiunea 1. Titlul proiectului de act normativHOTĂRÂREPentru modificarea și completarea art.3 din anexa nr.1 la Hotărârea Guvernului nr. 717/2009 privind aprobarea normelor de implementare a programului "Prima casă" |
| Secțiunea a 2-a Motivul emiterii actului normativ |
| 1. Descrierea situaţiei actuale | Programul ”Prima casă” a fost implementat la nivelul anului 2009, într-un context în care fluxurile specifice tranzacţiilor pe piaţa imobiliară erau blocate deoarece persoanele fizice se confruntau cu dificultăţi în accesarea unui credit de investiţii imobiliare destinat achiziţionării/construirii unei locuinţe, dificultăţi care se datorau în principal lipsei garanţiilor solicitate de instituţiile de credit conform normelor de creditare proprii. Pe acest fond, la care se adaugă şi faptul că a fost implementat pentru a răspunde unei nevoi sociale pregnante–problema locativă, programul ”Prima casă” a cunoscut până în prezent o dinamică semnificativă, antrenând fluxuri de numerar în economie şi stimulând în mod indirect industriile orizontale adiacente sectorului construcţiilor. Garanţiile pentru creditele destinate achiziţiei sau construcţiei de locuinţe în cadrul Programului se acordă începând cu anul 2013 numai în lei, de către finanţatorii care au optat pentru împărțirea riscurilor şi pierderilor între stat și finanţator, proporţional cu procentul de garantare. Prin Memorandumul cu tema Aprobarea strategiei programului ”Prima casă” 2017-2021, adoptat de Guvern în şedinţa din data de 29.11.2016 au fost stabilite obiectivele şi liniile directoare care vor guverna programul ”Prima casă” în următorii 5 ani, precum și nivelul plafonului de garantare în cadrul Programului pentru perioada 2017-2021. Astfel, Ministerul Finanțelor Publice a avut în vedere un plafon anual de garanții în cadrul Programului de 2,5 miliarde lei pentru primul an (2017), câte 2 miliarde lei pentru fiecare an pentru anii 2, 3, și 4 (2018-2020), iar pentru ultimul an (2021) 1,5 miliarde lei, astfel încât să crească predictibilitatea creditelor ce pot fi acordate și contractate în cadrul Programului.Plafonul total de garantare pentru anul 2019 a fost de 2.000 milioane lei, conform Hotărârii Guvernului nr.93 din 19 Februarie 2019 pentru modificarea și completarea Hotărârii Guvernului nr.717/2009 privind aprobarea normelor de implementare a programului "Prima casă".De la lansarea Programului în anul 2009 până la finele lunii octombrie 2019, au fost acordate 250.673 garanţii în valoare totală de 21,6 miliarde lei. De la începutul anului 2019 şi până la finele lunii octombrie 2019 au fost acordate 14.052 garanţii, în valoare totală de 1,3 miliarde lei, precum și 4.344 promisiuni de garantare, în valoare totală de 0,5 miliarde lei.Până în prezent au fost executate un numar de 886 de garanții, în valoare de 70,7 milioane lei, din care s-a recuperat de către Agenția Națională de Administrare Fiscală suma de 26,51 milioane lei, rezultând o rată a creditelor neperformante de aproximativ 0,4% din totalul creditelor acordate prin programul Prima casă.Prin Hotărârea Guvernului nr.388/2015 pentru modificarea și completarea Hotărârii Guvernului nr.717/2009 s-a reglementat posibilitatea ca sumele eliberate ca urmare a rambursărilor creditelor acordate în cadrul Programului la scadenţă şi/sau anticipate, precum şi ca urmare a lichidării creditelor acordate iniţial în cadrul Programului în vederea acordării de garanţii pentru achiziţionarea sau construirea unei noi locuinţe în cadrul Programului să reîntregească plafonul total al garanţiilor aferent anului eliberării şi să se utilizeze de către fiecare finanțator pentru acordarea de garanţii beneficiarilor Programului. Această prevedere legală a fost pusă în aplicare doar în cursul anului 2016. Începând cu anul 2017, în vederea respectării strategiei programului ”Prima casă” prin care s-a stabilit plafonul anual de garanții pentru perioada 2017-2021, prin Hotărârea Guvernului nr.80/2017, Hotărârea Guvernului nr.2/2018 și Hotărârea Guvernului nr.93/2019 prin care s-au aprobat plafoanele de garantare pentru anii 2017, 2018 și 2019, s-a aprobat și suspendarea aplicării prevederilor art.2.7 din Protocolul-cadru prevăzut în Anexa nr.6 la Ordinul ministrului finanţelor publice şi al ministrului întreprinderilor mici şi mijlocii, comerţului şi mediului de afaceri nr. 2225/994/2009 pentru aprobarea Convenţiei privind implementarea programului "Prima casă" şi a Convenţiei de garantare şi pentru reglementarea unor măsuri necesare pentru aplicarea prevederilor art. 10 din anexa nr. 1 la Hotărârea Guvernului nr. 717/2009 privind aprobarea normelor de implementare a programului "Prima casă", cu modificările și completările ulterioare pentru a nu se pune la dispoziția finanțatorilor participanți în Program și a altor limite suplimentare față de cele stabilite prin strategia programului ”Prima casă”. |
| 2.Schimbări preconizate | Având în vedere strategia programului ”Prima casă”, se propune ca pentru anul 2020, să fie aprobată alocarea unui plafon al garanţiilor care pot fi emise potrivit art. 1 alin. (3) din Ordonanţa de urgenţă a Guvernului nr. 60/2009, aprobată cu modificări şi completări prin Legea nr. 368/2009, cu modificările şi completările ulterioare, **de 2.000 milioane lei.**Pentru a nu pune la dispoziţia finanţatorilor participanţi în Program și a altor limite suplimentare faţă de plafonul propus pentru alocare în anul 2020 și în anii următori, se propune abrogarea alin.(30) a art.3 a anexei 1 la Hotărârea Guvernului nr.717/2009. |
| 3. Alte informaţii | Nu este cazul. |
| Secţiunea a 3-aImpactul socioeconomic al proiectului de act normativ |
| 1. Impactul macroeconomic | Proiectul de act normativ nu are impact la nivel macroeconomic. |
| 1^1.Impactul asupra mediului concurenţial şi domeniului ajutoarelor de stat | Nu este cazul. |
| 2. Impactul asupra mediului de afaceri | Alocarea plafonului total al garanţiilor care pot fi emise în cadrul programului Prima casă în anul 2020 este o condiţie sine qua non pentru asigurarea continuităţii acestuia, cu consecinţe directe atât asupra pieţei imobiliare şi a sectoarelor adiacente acesteia, cât şi asupra activităţii de creditare pe segmentul retail. |
| 2.1 Impactul asupra sarcinilor administrative | Nu este cazul. |
| 2.2 Impactul asupra întreprinderilor mici şi mijlocii  | Nu este cazul. |
| 3. Impactul social | Proiectul de act normativ contribuie la sprijinirea de către stat a accesului persoanelor fizice la credite destinate achiziţionării/construirii unei locuinţe în condiţii avantajoase. Proiectul de act normativ este corelat cu dispoziţiile Convenţiei europene a drepturilor omului şi ale protocoalelor adiţionale la aceasta, ratificate de România, precum şi cu jurisprudenţa Curţii Europene a Drepturilor Omului. Proiectul de act normativ este bazat pe o evaluare preliminară a impactului noilor reglementări asupra drepturilor şi libertăţilor fundamentale ale omului. |
| 4. Impactul asupra mediului | Nu se referă la acest subiect. |
| 5. Alte informaţii | Nu este cazul. |
| Secţiunea a 4-a. Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani) |
| Indicatori | AnulCurent | Următorii4 ani | Mediape 5 ani |
| 1 | 2 | 3 4 5 6 | 7 |
|  | 2020  | 2021 2022 2023 2024  |  |
| 1.Modificări ale veniturilor bugetare, plus/minus, din care:a) buget de stat, din acesta:(i) impozit pe profit(ii) impozit pe venitb) bugetele locale:i) impozit pe profitc)bugetul asigurărilor sociale de stat:(i) contribuţii de asigurări | Proiectul de act normativ nu presupune o creştere/diminuare a veniturilor bugetare.Garanţiile acordate în cadrul plafonului alocat majorează datoria publică guvernamentală. |
| 2. Modificări ale cheltuielilor bugetare,plus/minus, din care:1. buget de stat, din acesta:

(i) cheltuieli de personal(ii) bunuri şi serviciib) bugete locale:(i) cheltuieli de personal(ii) bunuri şi serviciic) bugetul asigurărilor sociale de stat:(i) cheltuieli de personal(ii) bunuri şi servicii | Proiectul de act normativ nu presupune o creştere/diminuare a cheltuielilor bugetare.Garanţiile acordate în cadrul plafonului alocat majorează datoria publică guvernamentală. |
| 3.Impact financiar, plus/minus, din care:a) buget de statb) bugete locale | Suma reprezentând valoarea de executare a garanţiilor care nu au fost recuperate în exerciţiul financiar aferent anului în care a fost plătită reprezintă cheltuială a bugetului de stat.Nu este cazul. |
| 4. Propuneri pentru acoperirea creşterii cheltuielilor bugetare | Nu este cazul. |
| 5. Propuneri pentru a compensa reducerea veniturilor bugetare | Nu este cazul. |
| 6. Calcule detaliate privind fundamentarea modificărilor veniturilor şi/sau cheltuielilor bugetare | Nu este cazul. |
| 7. Alte informaţii.  | Nu este cazul. |
| Secţiunea a 5-a Efectele proiectului de act normativ asupra legislaţiei în vigoare |
|  1. Măsuri normative necesare pentru aplicarea prevederilor proiectului de act normativ: a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ; b) acte normative ce urmează a fi elaborate în vederea implementării noilor dispoziţii | 1. Se modifică și se completează Hotărârea Guvernului nr.717/2009 privind aprobarea normelor de implementare a programului "Prima casă" cu modificările și completările ulterioare.
 |
| 1^1 Compatibilitatea proiectului de act normativ cu legislaţia în domeniul achiziţiilor publice  | Nu este cazul. |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | Nu este cazul. |
| 3. Măsuri normative necesare aplicării directe a actelor normative comunitare | Nu este cazul. |
| 4. Hotărâri ale Curţii de Justiţie a Uniunii Europene | Nu este cazul. |
| 5. Alte acte normative şi/sau documente internaţionale din care decurg angajamente | Nu este cazul. |
| 6. Alte informaţii | Nu este cazul. |
| Secţiunea a 6-a. Consultările efectuate în vederea elaborării proiectului de act normativ |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ a fost elaborat în colaborare cu mandatarul statului român – F.N.G.C.I.M.M. S.A. – I.F.N.  |
| 2.Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Proiectul de act normativ nu se referă la acest subiect. |
| 3.Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect . |
| 4.Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect. |
| 5.Informaţii privind avizarea de către:a) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de conturi | Este necesar avizul Consiliului Legislativ asupra proiectului de act normativ.Nu este cazul.Nu este cazul.Nu este cazul. |
| 6. Alte informaţii | Nu au fost identificate. |
| Secţiunea a 7-a Activităţi de informare publică privind elaborarea şi implementarea proiectului de act normativ |
| 1.Informarea societăţii civile cu privire la necesitatea elaborării proiectului de act normativ | Au fost respectate prevederile Regulamentului privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea Guvernului nr. 561/2009.  |
| 2.Informarea societăţii civile cu privire la eventualul impact asupra mediului în urma implementarii proiectului de act normativ, precum şi efectele asupra sănătăţii şi securităţii cetăţenilor sau diversităţii biologice. | Proiectul de act normativ nu se referă la acest subiect. |
| 3.Alte informaţii | Nu este cazul. |
| Secţiunea a 8-a Măsuri de implementare |
| 1.Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente. | Proiectul de act normativ nu se referă la acest subiect. |
| 2. Alte informaţii | Nu este cazul. |

Pentru considerentele de mai sus, supunem aprobării proiectul de Hotărâre pentru modificarea și completarea art.3 din anexa nr.1 la Hotărârea Guvernului nr. 717/2009 privind aprobarea normelor de implementare a programului "Prima casă", prezentat alăturat.

MINISTRUL FINANŢELOR PUBLICE

 Vasile-Florin CÎȚU

 Avizăm favorabil:

 MINISTRUL JUSTIŢIEI

 Marian Cătălin PREDOIU